
Všeobecne záväzné nariadenie Obce Nové Sady
č.  35/2015 
o určení miesta a času zápisu do škôl v pôsobnosti Obce Nové Sady


Obec Nové Sady v súlade s § 20 ods. 3 písm. a) Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov a s § 6 Zákona č. 369/1990 Zb. o obecnom zriadení v znení neskorších predpisov, vydáva toto všeobecne záväzné nariadenie o určení miesta a času zápisu do škôl v pôsobností Obce Nové Sady.

Článok 1
Účel a rozsah úpravy

Toto všeobecne záväzné nariadenie upravuje miesto a čas zápisu detí do Základnej školy, ktorá je organizačnou jednotkou samostatného právneho subjektu Základná škola s materskou školou Nové Sady 176 v zriaďovateľskej pôsobnosti Obce Nové Sady.
 
Článok 2
Miesto a čas zápisu detí na plnenie povinnej školskej dochádzky v základnej škole

Zápis detí na plnenie povinnej školskej dochádzky do základnej školy sa uskutoční v termíne od 1. apríla do 30. apríla, ktorý predchádza začiatku školského roka, v ktorom má dieťa začať plniť školskú dochádzku, v budove základnej školy v Nových Sadoch. Za včasné zverejnenie presného termínu, konkrétneho miesta a detailných podmienok zápisu zodpovedá štatutár Základnej školy s materskou školou Nové Sady 176.

Článok 3
Záverečné ustanovenia

1.Toto všeobecne záväzné nariadenie bolo schválené na zasadnutí Obecného zastupiteľstva v Nových Sadoch 3/5 väčšinou prítomných poslancov dňa 14. 12. 2015.
[bookmark: _GoBack]2. Účinnosť nadobúda 15. dňom od vyvesenia na úradnej tabuli obce. 
3. Týmto všeobecne záväzným nariadením sa ruší VZN č. 26/2013 o určení miesta a času zápisu  do  škôl v pôsobnosti  Obce  Nové  Sady  a   bod 3.  v §  5  VZN Obce Nové Sady č. 20/2008 o výške mesačného príspevku na čiastočnú úhradu výdavkov škôl a školských zariadení. 


Vyvesené 15. 12. 2015
                                                                                                     starostka obce
                                                                                    	         Silvia Halvoníková 

